cyanic-selkie/wikianc huggingface dataset:
John G. Bernander
Liv og virke
Han meldte seg inn i Unge Høyre mens han gikk handelsgymnas i 1974. Han var formann i Kristiansand Unge Høyre 1974–1975, medlem av Kristiansand bystyre 1980–1989 og medlem av formannskapet 1980–1985. Bernander var personlig sekretær for statsrådene Jan P. Syse og Petter Thomassen i Industridepartementet 1985–1986.
Han var formann i Vest-Agder Høyre 1988–1989, men var kandidat til vervet allerede i 1986. Foran stortingsvalget 1989 utfordret Bernander og Bjørn Stordrange de sittende stortingsrepresentantene Tore Austad og Ole Frithjof Klemsdal i Høyres nominasjon, og vant med stor margin. På Stortinget var Bernander medlem av både Stortingets kommunal- og miljøvernkomité og Stortingets kontrollkomité hele perioden 1989–1993. Fra august til november 1990 var han statssekretær under statsråd Petter Thomassen i Næringsdepartementet, og Kirsten Huser Leschbrandt møtte i hans sted på Stortinget.
Bernander var nestleder i Høyre under Kaci Kullmann Five 1991–1994. Allerede i 1991 ble han nevnt som en mulig partileder av sentrale tillitsvalgte. Av familiære hensyn tok han imidlertid ikke gjenvalg til Stortinget i 1993 eller til partiledelsen i 1994.
Etter tiden på Stortinget var han viseadministrerende direktør og så administrerende direktør i sjøforsikringsselskapet Assuranceforeningen Gard i Arendal. Bernander var kringkastingssjef i NRK 2001–2007. I 2006 gav han beskjed til NRKs styre om at han ikke ville søke om en ny åremålsperiode som kringkastingssjef. Han gikk deretter til Mosvold Shipping Group. Fra 2009 til 2012 var han administrerende direktør i NHO. I 2012 gikk han inn som rådgiver, styremedlem og investor i Viking Heat Engines, som utvikler en maskin for småskala elektrisitetsproduksjon. Han er siden januar 2015 styreleder i Talent Norge.
John G. Bernander er frimurer i St. Johanneslogen Orion til de to Floder med graden VII.
Undervannsfjell
Undervannsfjell er en stor undersjøisk landform som stiger fra havbunnen uten å nå vannoverflaten (havnivået), og er dermed ikke en øy, holme eller klippe. Undervannsfjell er typisk dannet av utdødde vulkaner som stiger brått og som vanligvis blir funnet stigende fra havbunnen til 1 000–4 000 meter i høyden. De blir ofte funnet i grupper eller som nedsunkede øygrupper. Enslige og ikke-vulkanske undervannsfjell er sjeldne. De er definert av oseanografer som uavhengige fjell som stiger til minst 1000 meter over havbunnen, karakteristisk med konisk form. Toppene finnes ofte hundrevis til tusenvis av meter under overflaten, og anses derfor å ligge innenfor dyphavet. I løpet av utviklingen over geologisk tid kan de største undervannsfjellene nå havoverflaten der bølgevirkning eroderer toppen for å danne en flat overflate. Etter at de har sunket ned og sunket under havoverflaten, kalles slike undervannsfjell med flate topper for guyot, etter den sveitsiske geografen og geologen Arnold Guyot (1807-1884).
Jordens hav inneholder mer enn 14 500 identifiserte undervannsfjell, hvorav 9 951 er undervannsfjell og 283 er guyoter, som dekker et totalt areal på 8 796 150 km2, er kartlagt, men bare noen få har blitt studert i detalj av forskere. Guyoter er mest tallrike i den nordlige delen av Stillehavet, og følger et særegent evolusjonært mønster av utbrudd, oppbygging, innsynkning og erosjon. De siste årene har flere aktive undervannsfjell blitt observert, for eksempel Kamaʻehuakanaloa (tidligere Lōʻihi) på Hawaiiøyene.
Undervannsfjell er stort sett av vulkansk opphav, slik som for eksempel Emperor Seamounts, som er en videreføring av Hawaii. Undervannsfjella har blitt formet av vulkansk aktivitet for millioner av år siden, og har siden blitt slitt ned av erosjon til de nå er under havoverflata. Den lange kjeden av øyer og undervannsfjell strekker seg tusenvis av kilometer nordøst for den store øya, og er et resultat av en plate som rører seg over et vulkansk aktivt område.
Undervannsfjell strekker seg ofte opp i øvre sjølag, og gir dermed bedre grunnlag for marint liv sammenlignet med havbunnen rundt. I tillegg til dette kan de lede næringsrike undervannsstrømmer mot overflaten. Undervannsfjell skaper dermed grunnlag for planktonvekst, og for alt over disse i næringskjeden, og bidrar til liv i et ørkenaktig åpent hav. Dette er også livsviktige stoppesteder for dyr som trekker over lange avstander, slik som for eksempel kvaler.
Alfréd Wetzler
Alfréd Wetzler også kjent under pseudonymet Jozef Lánik (1918–1988) var en tsjekkoslovakisk borger, med jødisk bakgrunn. Wetzler var født i byen Trnava i den slovakiske delen av Tsjekkoslovakia noen måneder før det ble erklært som en stat. Han er kjent for å ha flyktet fra konsentrasjonsleiren Auschwitz i april 1944 og for sammen med Rudolf Vrba å ha bidratt til Vrba–Wetzler-rapporten fra våren 1944, som dokumenterte at jøder ble drept industrielt med gass i Auschwitz.
Wetzler ble deportert fra Slovakia våren 1942 (under holocaust i Slovakia) og han hadde fangenummer 29162. Vrba og Wetzler kjente hverandre fra Trnava der Vrba bodde til han ble deportert. Mer enn 600 jødiske menn (inkludert Wetzlers far og brødre) ble deportert fra Trnava i 1942 og våren 1944 var bare Vrba og Wetzler i live. Wetzler arbeidet først som Schreiber der Leichenkammer (likhusets protokollfører) og senere som Blockschreiber. Det var ingen organisert motstandsgruppe som sto bak fluktplanene og ingen kjente til fluktplanene. Vrba tok ikke sjansen på å diskutere diskuterte den konkrete ruten etter flukten med Wetzler, utover at de ville til hjemlandet Slovakia, blant annet fordi de der ikke ville bli avslørt av språket. I Slovakia ville de søke kontaktpersoner som kunne hjelpe med å formidle opplysningene de hadde. De planla å flykte mandag 3. april og utsatte flukten til 7. april på grunn av praktiske problemer.
Etter krigen ble Wetzler medlem av Komunistická strana Československa (Det tsjekkoslovakiske kommunistiske parti), ble atter fengslet, og ekskludert fra partiet, men senere rehabilitert.
Han arbeidet som redaktør ved en slovakisk avis i Bratislava. I 1964 vitnet han i den første Auschwitzprosessen i Frankfurt am Main.
VM i Ironman 70.3 2013
VM i Ironman 70.3 2013 (verdensmesterskapet i Ironman 70.3) ble arrangert i Henderson i Nevada i USA i 2013.
Eddie Bull
Edward «Eddie» Theodor Bull (født 7. september 1933, død 15. april 2007) var Norges første profilerte sprangrytter.
VM i Ironman 70.3 2013
Ironman 70.3 er en halv Ironman, altså 1.9 km svømming, 90 km sykling og 21.1 km løping.
Eddie Bull
Etter at han selv la opp som aktiv konkurranserytter, ble han trener, blant annet for ponnilandslaget. Han drev ridesenteret på Nordhaug gård i Bærum i 25 år.
Bull var i en årrekke engasjert i Norges Rytterforbund med en rekke verv, blant annet i arbeidsgruppen som forberedte etableringen av Norsk Breeders Trophy. For sin innsats i organisasjonen fikk han Norges Rytterforbunds hederstegn, og han fikk «Politihestenes Venners Hederspris». Under Oslo Horse Show i 2006 fikk han Kongens fortjenstmedalje.
Hughes Tool Company
Hughes Tool Company var en amerikansk produsent av borekroner. Selskapet ble grunnlagt i 1908  og fusjonerte inn i Baker Hughes Incorporated  i 1987.
Historie
Selskapet ble grunnlagt som Sharp-Hughes Tool  Company i desember 1908, da Howard R. Hughes sr. tok patent på en borekrone som  forbedret prosessen for borerigger. Sammen med sin mangeårige medarbeider Walter Benona Sharp produserte og markedsførte han borekroner. Etter sin manns død i 1912 solgte Sharps enke Estelle sin andel på 50 prosent i selskapet til Howard Hughes sr. i 1914. 3. februar 1915 ble selskapet omdøpt til Hughes Tool.
Da Hughes sr. døde i 1924 var 75 % av selskapet overdratt til Howard Hughes jr., som på den tiden var student ved William Marsh Rice Institute (nå Rice University). Ifølge Howard senior skulle hans sønn til å begynne med få 25 % markedsandel, hans kone med 50 %, mens de gjenværende 25 % skulle deles mellom andre familiemedlemmer. Howard Hughes jr. kjøpte senere ut sine slektningers minoritetensandel i virksomheten.
Under hans eierskap beveget Hughes Tool seg inn i filmvirksomheten via Hughes Productions i løpet av 1920-tallet, og i flyvirksomheten i 1939 med oppkjøp av en kontrollerende andel i Transcontinental and Western Air (senere omdøpt til Trans World Airlines).
I 1932 dannet Hughes Hughes Aircraft Company en avdeling av Hughes Tool Company. Hughes Aircraft blomstret på kontrakter under andre verdenskrig, men ikke bare på luftfarskontrakter. Tidlig på 1950-tallet var den et av USAs største leverandører av forsvarsmateriell og flyteknologi med inntekter som langt overgikk den opprinnelige olje-/verktøyvirksomheten. I 1953 ble Hughes Aircraft et eget selskap, og donert til Howard Hughes Medical Institute som et fond. Hughes Aircrafts helikopterproduksjon ble beholdt av Hughes Tools Co. som dets luftfarsavdeling fram til 1972.
I en periode på 1940-tallet til slutten på 1950-tallet eide Hughes Tool RKO-selskapene RKO Pictures, RKO Studios, RKO Theatre og RKO Radio Network.
Tidlig på 1960-årene ble et heleid datterselskap, Hughes Dynamics opprettet. Det tilbød rådgivning og tjenester i databehandling, informasjonsteknologi, kredittbearbeidelse, informasjon og avanserte forretnings- og driftsmetoder. Etter at om lag 9,5 millioner dollar av Hughes Tools penger var blitt investert, ble resultatene ikke ansett som akseptabele, og det ble raskt avviklet.
I en kort periode tidlig på 1960-tallet holdt Hughes Tool en mindretallspost i Northeast Airlines. Hughes Tools eierandel i TWA ble solgt i 1966. To år senere, i 1968, kjøpte Hughes Tool North Las Vegas Air Terminal.
Ved slutten av 1960-tallet våget Hughes Tool seg inn i hotell- og i casino-virksomheten med oppkjøp av Sands, Castaway, Landemark, Frontier, Silver, Slipper og Desert Inn, alle i Las Vegas. Hughes Tool kjøpte også KLAS-TV, Las Vegas' lokale avdeling av CBS. Tidlig på 1970-tallet gikk Hughes Tool tilbake til luftfarten, og overtok det største regionale flyselskapet i det vestlige USA, Air West, omdøpt til Hughes Airwest etter kjøpet. Hughes Tools eide også en kort tid Los Angeles Airways, et lite flyselskap som drev pendlervirksomhet med en flåte av helikoptre.
Hughes Tool Corporation ble slått sammen med Baker International og dannet Baker Hughes Incorporated i 1987.
Jiangyou
Jiangyou (kinesisk: 江油 ; pinyin: Jiāngyóu) er et byfylke i povinsen Sichuan i Folkerepublikken Kina. Det ligger under byprefekturet Mianyang.
Befolkningen var på 869,268 i 1999.
Jiangyou var hjemsted for dikteren Li Bai fra Tangdynastiets tid.
Kulturminner
Yunyantempelet (Yunyan si, 云岩寺) og salpeterhulene på Laojun Shan (Laojun Shan xiaodong yizhi, 老君山硝洞遗址) fra Ming- og Qing-dynastiene ble i 1988 hhv. 2006 oppført på Folkerepublikken Kinas liste over kulturminner.
Administrative enheter
Subdistrikter: Storkommuner: Kommuner:
Samferdsel
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.
Mash
Mash har flere betydninger:
Factor 17
Factor 17 var et lokalt rockeband fra Haugesund. Det ble opprettet januar 2006. De ga ut sin første singel, «It's all happening!» Singelen kom ut i 2007 med 3 låter og var selvprodusert. Bandet deltok på en rekke arrangementer i dets levetid, og spilte konserter rundt omkring i Rogaland.
Chris Cornells diskografi
Chris Cornell, som er mest kjent som vokalisten i bandene Soundgarden og Audioslave, har gitt ut en rekke soloalbum siden 1998. Han gav ut debutalbumet sitt i 1998, et år etter at Soundgarden ble oppløst. Debutalbumet het Euphoria Morning og det fikk blandet kritikk. Sangen «Can't Change Me» ble en stor suksess. Hans andre studioalbum er Carry On, som ble gitt ut samme år han sluttet i Audioslave. Albumet inneholdt hits som «No Such Thing» og «You Know My Name».
Factor 17
De ble mye spilt på Radio Haugaland med den første demoen deres «Don't come back for more» i 2006.
I desember 2007 ble Factor 17 tilbudt plass på en punk-samle-CD Punk Kills vol.2, produsert av 272 Records i Los Angeles, USA. Det resulterte i flere utgivelser i det amerikanske plateselskapet. Dette ble også en nyhet på TV Haugaland, og så på TVNorge. Innslaget er å finne på YouTube.
272 Records-produserte utgivelser med Factor 17-låter:
Factor 17 ble oppløst i 2008.
Nanumea
Nanumea er den nordvestligste atollen i øystaten Tuvalu. Den består av fem lave holmer som ligger rundt en lagune. Atollen er om lag 12 km lang og 2,5 km brei. Det samla arealet er på 3,87 km². Nanumea hadde 664 innbyggere i 2002. De fleste innbyggerne bor på den største av de fem holmene, som også heter Nanumea. Den nest største holmen heter Lakena, mens de tre minste heter Motu Foliki, Lafogaki og Te Afua a Taepoa.
Landsbyer
Følgende landbyer ligger på Nanumea, med innbyggertallet fra 2002 i parentes:
Dobromir Karamarinov
Dobromir Karamarinov (født 1958) er en bulgarsk idrettsleder, som er president i Det europeiske friidrettsforbundet siden 2020.
Karamarinov tok over som fungerende president i Det europeiske friidrettsforbundet etter at forgjengeren Svein Arne Hansen fikk hjerneslag og måtte trekke seg. Karamarinov tok over, første som fungerende, der etter som valgt til EAs sjette president i Det europeiske friidrettsforbundet uten motkandidat under EA-kongressen i Lausanne, Sveits, 15. oktober 2021.
I sin tidligere karriere har Karamarinov erfaring som friidrettstrener med utdanning innen idrettsledelse. Han er også leder for det bulgarske friidrettsforbundet og overbyggingsforbundet for de baltiske friidrettsforbundene.
Sakon Nakhon
Sakon Nakhon (สกลนคร) er en by i Isan-regionen i Thailand. Navnet "Sakon Nakhon" kan oversettes til «Den internasjonale byen» på norsk.
Byen er administrasjonssenter i provinsen Sakon Nakhon og har ca. 76000 innbyggere. Sentrum av byen ligger ved den sørlige enden av Thailands største naturlige innsjø, Nong Han. Byen ligger nesten helt i det nordøstlige hjørnet av Thailand med kun 1 – 1 1/2 times kjøretur enten nordover eller østover til elven Mekong som fungerer som grense mellom Thailand og Laos. Majoriteten av innbyggerne er også av laotisk opprinnelse i likhet med folket i resten av Isan-regionen. Byen har imidlertid også en relativt stor andel av innbyggere med vietnamesisk bakgrunn som tildels dominerer innenfor handel og næringsliv.
Den internasjonale flyplassen i byen har kode SNO.
Mannlig laktasjon
Mannlig laktasjon er laktasjon, det vil si dannelse og sekresjon av melk i melkekjertlene, hos menn og andre pattedyrhanner.
Menn har brystvev, og de fleste kan trolig produsere melk i de spesialiserte hudkjertlene i brystene. Brystvev hos kvinner er imidlertid mer utviklet. Metoder for å oppnå mannlig laktasjon er å la et spedbarn suge aktivt eller å stimulere brystvortene kunstig, for eksempel ved regelmessig bruk av en brystpumpe. Laktasjon begynner vanligvis hos kvinner som nettopp har født. Laktasjon kan også induseres med hormoner, og det antas at menn vil trenge hormonbehandling for å få høy melkeproduksjon. Det er kjent at enkelte menn har klart å amme barna sine med noen dråper melk. Fedre med diende barn skal for eksempel ikke være uvanlig hos aka-folket, nomadiske jegerpygmeer i Den sentralafrikanske republikk og Republikken Kongo. I patriarkalske samfunn og kulturer vil imidlertid mannlig amming vanligvis bli ansett som umandig og føre til tap av status.
Xylocopa violacea
Voksne individer er 20–23 mm lange. Thorax er dekt av svarte hår, mens det er mindre hår på abdomen. De mørke vingene skinner i blått. Den er varmekjær og trives i steppelignende områder. Hunnen bygger bol og legger egg i stubber og hule trær.
Den er utbredt i Europa, Nord-Afrika og Vest- og Sentral-Asia. Nordgrensa for arten har tidligere vært lengst sør i Tyskland og sørøst i Slovakia. Klimaendringer gjør at den finnes lenger mot nord enn tidligere, og den formerer seg nå i England. Den er funnet i Danmark, Sverige og Finland, men er aldri sett i Norge.
James Mancham
James Richard Marie Mancham (født 1939 i Mahé, død 8. januar 2017 i Glacis ) var en seychellisk politiker. Han var Seychellenes første president og ledet landet til selvstendighet i 1976. Han ble året etter styrtet i et statskupp som brakte statsminister Albert René til makten.
Liv og virke
Mancham studerte juss i London og vendte etter endt utdannelse tilbake til hjemlandet for å arbeide som advokat. I 1964 grunnla han Seychelles Democratic Party (SDP), som tok til orde for mer selvstyre i den britiske kolonien. Rivalen Albert René ledet Seychelles People's United Party (SPUP).
Da Seychellene ble selvstendig 29. juni 1976, ble Mancham president og René statsminister. Manchams presidentperiode ble kortvarig. I juni 1977 tok René makten i et statskupp mens Mancham var i Storbritannia for å delta i Samveldets toppmøte. René lanserte et radikalt politisk program, som gjorde Seychellene til en sosialistisk ettpartistat.
Mancham var tvunget til å leve i eksil. Han etablerte seg som forretningsmann i Storbritannia. I 1981 forsøkte han å vinne tilbake makten i et kupp hjulpet av sørafrikanske leiesoldater, men dette var ikke vellykket.
Etter at det i 1991 ble åpnet for flere partier, vendte Mancham i 1992 tilbake til Seychellene. Han bidro til landets nye grunnlov og stilte ved presidentvalget i 1993. Mancham fikk 36,7 % av stemmene og tapte dermed for René, som fikk 59,5 %. Heller ikke ved valget i 1998 lykkes Mancham i å vinne presidentmakten. Han fikk 13,8 % og kom denne gang på tredjeplass, etter Wavel Ramkalawan med 19,5 % og René med 66,7%.
Mancham var kommandørridder av Order of the British Empire og offiser av den franske Æreslegionen.
Lake County (Indiana)
Lake County er et fylke i den amerikanske delstaten Indiana.
Ivar David-Andersen
Ivar David-Andersen (født 11. august 1903, død 30. april 1998) var en norsk gullsmed og innehaver av firmaet David-Andersen. Han var aktiv som kunstner og bedriftsleder i gullsmedfaget i mer enn 50 år.
Han ble ridder 1. klasse av St. Olavs orden i 1973.
Antigua og Barbuda under VM i svømmesport 2011
Antigua og Barbuda deltok under VM i svømmesport 2011 i Shanghai i Kina mellom 16. og 31. juli 2011.
40px Svømming
Antigua og Barbuda var kvalifisert med 3 svømmere.
Zunyikonferansen
Zunyikonferansen (kinesisk: 遵义会议; pinyin: Zūnyì Huìyì, i byen Zunyi i provinsen Guizhou i Kina fra 15. til 17. januar 1935) var et utvidet møte for Politbyrået for Kinas kommunistparti. Det fant sted noe etter begynnelsen av «den lange marsjen», og utgjorde et viktig slag i den pågående maktkampen mellom fraksjonen rundt Mao Zedong på den ene side og den Komintern  tro fraksjon rundt Bo Gu, Otto Braun og Wang Ming på den annen. De sistnevnte ble beskyldt for opportunisme og gitt skylden for mange militære feilviurderinger og høye tapstall.
Mao Zedong klarte å få andre innflytelsesrike kommunister som for eksempel Zhou Enlai, Zhu De og Liu Bocheng til å helle over til sin side. Mao ble valgt inn i Partiets sekretariat og inn i Politbyråets stående komite. Otto Braun og Bo Gu ble fjernet fra sine verv; Mao Zedong, Zhou Enlai og Wang Jiaxiang overtok den militære ledelse.
Zunyikonferansen har i Folkerepublikken Kinas historiografi fått rang av et kanskje enda viktigere vendepunkt enn det faktisk var. Det er blitt stilisert opp til den gang da de ideologisk forblindete representanter for Sovjetunionens linje ble fratatt makten, fordi de skadet den kommunistiske sak. Dette banet veien for vendepunktet i kommunistenes kamp – nå først var den kinesiske revolusjon befridd fra den manglende realismen i de sovjetiske forelegg.
Lebensborn
Lebensborn (tysk for «livskilde»), offisielt Lebensborn e.V. (eingetragener Verein, «registrert frivillig organisasjon»), var en velferdsorganisasjon i det nazistiske Tyskland før og under andre verdenskrig. Den skulle hjelpe «rase- og arvebiologisk verdifulle» mødre og barn, blant annet ugifte mødre som hadde barn med tyske soldater, primært medlemmer av Schutzstaffel (SS) som allerede hadde godkjent familiebakgrunn.
Lebensborn-prosjektet ble opprettet av SS-lederen Heinrich Himmler i 1935 og var organisert innenfor RuSHA («Sentralkontoret for rase og bosetning»). Fra 1941 opprettet organisasjonen mødrehjem i Norge. Der ble det født omkring 8000 barn, hvorav rundt 250 ble sendt til pleiefamilier i Tyskland.
Ideen bak Lebensborn var hentet fra den folketyske völkisch-bevegelsen og pangermanske forestillinger om å sikre den «nordiske», «ariske» eller «germanske rasen». Organisasjonens fødehjem skulle bidra til en trygg oppvekst for «ariske» barn, slik at «den ariske rasen» fremsto mest mulig fulltallig og ren. Lebensborn skulle også sørge for at «raserene» barn fra utenomekteskapelige forhold ble adoptert av tyske familier der de voksne var lojale medlemmer av nazistpartiet. Organisasjonen fikk i tillegg tvangsadoptert enkelte småbarn som var foreldreløse.
Fødehjem og bakgrunnen for dem
Organisasjonen drev en rekke mor-og-barn-hjem i Tyskland og Østerrike, og etterhvert i disse okkuperte landene: Polen, Nederland, Belgia, Luxembourg, Frankrike og Norge. Norge var det landet utenom Tyskland som hadde flest Lebensbornhjem. Man ønsket å ta kontroll over mor og barn for senere å bruke barna som erstatning for nedgang i antall tyske fødsler som følge av krigen. Etter Hitlers uttrykkelige ønske ble denne politikken i første omgang iverksatt kun i Norge og Nederland. Danmark var så selvstyrt under første del av okkupasjonen at programmet ikke kunne introduseres der før i 1944. Bare omtrent 1 200 av de ca. 8 000 barna med norsk mor og tysk far som Lebensborn hadde oversikt over, ble likevel født på organisasjonens fødehjem.
Allerede i mai 1940 beskrev en SS-lege muligheten for å oppgradere genmaterialet i «de rasemessig tilbakeliggende sørtyske regionene» ved hjelp av en storstilt forflytning av norske kvinner dit. Men den tyske ekteskapsforordningen av 7. mai 1940, som gjaldt Wehrmacht, nedla generelt forbud mot ekteskap med utenlandske kvinner så lenge krigen pågikk.
Vidkun Quisling, lederen i det norske nazistpartiet Nasjonal Samling (NS), protesterte mot den underliggende rasismen i at norske kvinner tydeligvis var «gode nok til å være kjærester med tyskerne, men ikke gode nok til [å være] hustruer». Etter okkupasjonen av Danmark, Norge, Nederland og Belgia, ble forordningen gjennom en «førerordre» direkte fra Hitler, endret slik at tyske soldater fikk gifte seg med «rasemessig beslektede personer i de germanske nabofolkene i Nederland, Norge, Danmark og Sverige». Det var derfor ikke tillatt for tyske soldater å inngå ekteskap med samiske kvinner, og barn av samiske mødre finnes derfor ikke i Lebensborn-registrene. SS-brosjyren SS für ein Grossgermanien slår riktignok fast at barn som ikke oppfylte utvalgskriteriene, likevel «skal ivaretas og sikres en oppvekst i sunne kår», men «når vurderingen faller dårlig ut, må naturligvis de harde konklusjonene trekkes». Langs Østfronten fantes det heller ikke fødehjem.
Fotballsko
Fotballsko er sko som er egnet for at en fotballspiller skal få et godt feste på det underlaget fotballbanen er laget av. Det er derfor laget mange ulike typer sko som virker på forskjellige måter slik at spillerne skal få best mulig ytelse. Hovedsakelig deles fotballsko inn i fire ulike typer som er konstruert forskjellig slik at de passer til de fire typene fotballbane det går an å spille kamp på. Det som er felles med utformingen av disse skoene er at de er ganske avlange og tynne, med svært lite forhøyninger og bulker. Overflaten er glatt og svakt buet slik at man skal ha kontroll på fotballen og få et bedre tilslag.
Lebensborn
Fødehjem og bakgrunnen for dem
Den tyske historikeren Barbara Johr har funnet et notat fra 1942 som antar at av seks millioner tyske soldater østpå, ville halvparten ha seksuelle forbindelser med lokale kvinner, og at dette ville resultere i 1,5 millioner fødsler årlig: «Forslaget går ut på å sikre seg de 750.000 tysk-russiske guttebarna og det tilsvarende antall jenter som fødes årlig, til erstatning for bortfallet av tyske fødsler under krigen.» På samme måte som tyske jøder var tvunget til å bære jødiske mellomnavn – Israel for menn, Sara for kvinner – skulle «de uekte barna det her er snakk om, få navnene Friedrich og Luise ved siden av sine russiske navn».
Fotballsko
Banetyper
De to banetypene som er de mest vanlige er naturgressbane og kunstgressbane. Det som er forskjellen på disse er at kunstgresset holder seg bedre og ikke blir presset sammen etter det er brukt mye. Dette er derimot et problem med gressbanene som blir trykket sammen når banen etter hvert er godt brukt. Dette er grunnen til at man må bruke ulike fotballsko på de to gressbanetypene. Det finnes også to andre typer baner, grusbaner og inne-baner. Grusbaner er baner dekket av småstein kalt grus og inne-baner er baner som er innendørs. Underlaget man spiller på inne er veldig flatt med lite ujevnheter slik at det er viktig med sko som fester seg på underlaget
Lebensborn
Fødehjem og bakgrunnen for dem
Ekteskapsforordningen ble strengere igjen fra 1942, begrunnet med at ekteskap og forplantning kun var ønskelig innenfor det tyske folk. Ikke minst ventet det «hundretusener av friske, tyske piker hjemme, og dessverre også tallrike unge soldatenker».
Fotballsko
Kunstgress-sko
På kunstgress er det mest naturlig å bruke fotballsko med middels knotter siden de vil få et bedre feste slik at man ikke sklir selv om det er regn og glatt. I motsetnign til naturgress har kunstgress ofte asfalt under noe som gjør at bunnen er mer solid enn den ville vert på en naturgressbane. Det er derfor lurt at skoene har middels lenge på knottene og middels antall knotter. Altså flere og kortere knotter enn naturgress, men færre og lengre en grus. Da vil man få bra feste samtidig som man kommer godt over gresset og fotballspillerne kan utnytte løpskapasiteten maksimalt.
Lebensborn
Fødehjem og bakgrunnen for dem
Ifølge Himmler var norske kvinner «innvendig og utvendig rasemessig i slekt med det tyske folk» og dermed velkomne «mødre av godt blod», men «selv med sin beste vilje ikke i stand til å følge tysk tankegang». Norske kvinner måtte derfor omskoleres, skulle de giftes inn i det tyske samfunn. Men «rasemessig verdifulle kvinner» og barna deres skulle uansett tas hånd om av Lebensborn, «i den hemmelige hensikt å sørge for at uekte barn av tyske militære i størst mulig utstrekning ble fremmedgjort i forhold til – og helst fullstendig løsrevet fra – morens hjemland som det tilhørte ved fødselen». Hitler reserverte seg mot franskmenn: «Vi vil beskytte og ta vare på uekte germanske barn, de franske har vi imidlertid ingen interesse av.» Himmler derimot stod fast på at man måtte koste på seg «en årlig fisketur gjennom Frankrikes germanske befolkning» på utkikk etter verdifulle gener.
Fotballsko
Naturgress-sko
På naturgressgressbanen er det er best å bruke fotballsko som har lengre og færre knotter under skoen. Siden dette gresset er høyere enn kunstgresset og i tillegg ikke har fast grun under slik som kunstgress har, trenger man lengre knotter for å nå bakken og slik at skoene graver seg litt ned i jorden for å få bedre feste. Knottene graver seg litt ned i blandingen av gress og jord.
Lebensborn
Lebensborn i Norge
Mens de andre okkuperte landene bare hadde ett hjem, var det følgende i Norge:
Alle hjemmene hadde utelukkende tysk personale. Det ble gitt støtte både i forbindelse med selve fødslene, men også økonomisk hjelp etterpå. Det anslås at det under andre verdenskrig ble født mellom 10 000 og 12 000 barn med norske mødre og tyske fedre. Til sammen hadde Lebensborn registrert ca. 8 000 slike barn.
Fotballsko
Grus-sko
For grus-fotballbane passer det best med sko som har veldig mange korte knotter under skoen. Grus er et underlag som er svært ustabilt og flytter på seg når noen går på det. Derfor kan det bli farlig å spille fotball på en grusbane om man ikke har riktig type sko. Når man løper med grussko vil de korte knottene grave seg litt ned i bakken slik at fotballspillerne kan utnytte farten maksimalt istedenfor at skoene glipper på hvert steg. Det at knottene er korte kan også være en fordel i og med at man få bedre bakkekontakt.
Lebensborn
Etter krigen
Kvinner som var kjærester med tyske soldater eller hadde seksuelle forbindelser med dem, ble i Norge gjerne nedsettende omtalt som «tyskertøser» eller «tyskerjenter» under og etter krigen. Barn som de fikk sammen, ble kalt «tyskerunger» og ofte i årevis utsatt for mobbing og sosial fordømmelse.
Fotballsko
Innesko
Den siste typen fotballsko som finnes er inne-fotballsko som blir brukt på inne-baner. Det som er viktig når man løper på et flatt underlag uten forhøyninger eller groper er at man har sko som ikke sklir og som har mest mulig bakkekontakt. Inneskoene er perfekt konstruert for denne typen ballspill siden de har en veldig flat underside som legger seg mest mulig ned mot bakken i tillegg til at de har en såle som er laget av materialer slik at det er nesten umulig å skli.
Det som er felles med utformingen av disse skoene er at de er ganske avlange og tynne, med svært lite forhøyninger og bulker. Overflaten er glatt slik at man skal ha kontroll på fotballen.
Lebensborn
Etter krigen
En utbredt myte som ofte gjentas i media er at Lebensborn drev med planmessig «menneskeavl».
The Reformed Outlaw
The Reformed Outlaw er en amerikansk stumfilm fra 1913 regissert av Romaine Fielding.
Karakorum (fjellkjede)
Karakorum-kjeden er om lag 500 kilometer vid, og er det området i verden utenom polarområdene med størst forekomst av isbreer.
Karakorum betyr «sort grus» på tyrkisk. Mange av breene er dekket av grus og slam.
Erika Christensen
Erika Christensen (født 19. august 1982) er en amerikansk skuespillerinne, med opptredener i blant andre filmer som Traffic (2000), og The Perfect Score (2004).
Christensen ble født i Seattle i Washington, og vokste opp i Los Angeles i California. Hennes TV-karriere startet i reklamefilmer for McDonald's. Hun hadde også flere små roller i TV-programmer før hun begynte sin egen karriere. Disse programmene inkluderer The Geena Davis Show, Frasier, The Practise, Ti fingre og elleve tær og Touched By An Angel.
Christensen ble utnevnt til en av People magazines «Breakthrough Stars of 2001». For sin opptreden i Traffic mottok hun en pris for beste kvinnelige gjennombrudd på MTV Movie Awards, for beste kvinnelige opptreden i Young Hollywood Awards, og beste opptreden av et rollemedlem på Screen Actors Guild Awards.
Christensen er også medlem av scientologikirken.
Iowa City
Iowa City er en universitetsby i den amerikanske delstaten Iowa. Den ligger i Johnson County. Frem til 1857 var den delstatshovedstad for Iowa, til Des Moines fikk denne rangen. Byen ligger ved Iowa River og ved Interstate 80. Befolkningen er på ca. 62 000 (2000).
I Iowa City er hovedsetet til University of Iowa.
Eric Hutchinson
Eric Hutchinson (født 8. september 1980) er en amerikansk artist som både skriver og synger sine egne sanger.
Biografi
Hutchinson ble født i Washington, D.C., og vokste opp i Takoma Park, Maryland. Han var elev ved Montgomery Blair High School og gikk på Emerson College i Boston, der han bodde omkring fire år før han så flyttet til Los Angeles. Hutchinson begynte å spille gitar i 1995, og fikk senere også piano i repertoaret. Når han spiller akustisk gitar, spiller han med begeistring, ofte mens han slår takter på strengene. Han sier han «burde tatt flere gitartimer», men sier han var «mer interessert i å spille og synge sanger jeg kjenner og liker bedre enn Hot Cross Buns ut av ei lærebok».
Hutchinson signerte med Madonnas Maverick Records, men plateselskapet ble nedlagt før albumet ble utgitt. Hutchinson spilte og ga alene ut albumet Sounds Like This i 2008. Albumet fikk ros fra sladderbloggeren Perez Hilton, noe som sendte den opp til topp 10-listen i iTunes Store, der den havnet som nummer 5 i september 2007, og det debuterte som nummer en på Billboard Heatseekers liste.
15. september 2008 spilte han sangen sin Rock and Roll på The Tonight Show med Jay Leno. Han har også spilt Rock and Roll på Jimmy Kimmel Live!, Late Late Show with Craig Ferguson og Late Night with Conan O'Brien. Den neste singelen Ok It's Alright With Me spilte han på The Tonight Show with Conan O'Brien den 24. juli 2009.
Sangen hans Rock and Roll ble brukt i filmen Sisterhood of the Traveling Pants 2, og ble også brukt som sang til finaleepisoden til 2008-serien av Packed to the Rafters som var det høyest rangerte australske showet i 2008. 'Rock and Roll havnet på førsteplass på ARIA Australian Singles Chart og har vært platina i Australia. Rock and Roll har også solgt til gull i New Zealand og i Norge, og havnet som øverst på radiohitlisten i USA.
Hutchinson ble også kalt «AOL About To Pop»-artist, «Yahoo! Who's Next»-artist, «MSN One To Watch»-artist og «VH1 You Oughta Know»-artist.
Kozar
Kozar er i henhold til khazarisk tradisjon den eponymiske stamfaren til khazarfolket (slik Romulus var den eponymiske grunnlegger av Roma).
Han nevnes i de brev som ble utvekslet på 950-tallet og 960-tallet mellom Hasdai ibn Shaprut og khazarenes konge Jospeh. I kong Josephs Svar til Hasdai ibn Shaprut er Kozar beskrevet som en av sønnene til Togarma, og broren til Bulgar, Ujur, Tauris, Avar, Uauz, Bizal, Tarna, Janur, og Sawir. Det finnes ingen annen referanse til Kozar enn disse brevene.
Epitácio Lindolfo da Silva Pessoa
Epitácio Lindolfo da Silva Pessoa (født 23. mai 1865 i Umbuzeiro i Paraíba, død 13. februar 1942 i Petrópolis, var en brasiliansk politiker og Brasils tolvte president, i årene 1919–1922.
Jørgen Holte
Jørgen Holte (født 16. mai 1944 i Volda, Møre og Romsdal) er en norsk politiker (Sp). Han ble innvalgt på Stortinget fra Møre og Romsdal i 1993. Han var vararepresentant i perioden 1997 – 2001.
Fiskebäcks museum
Fiskebäcks Museum och Café er et fiskemuseum som ligger i Fiskebäcks Hamn i fiskebåthavnen. Det ble innviet i mai 1999 og drives i nært samarbeid mellom Fiskebäcks Egnahems- och Kulturförening og Fiskebäcks Museum/verkstad & Café.
Bestum skole
Bestum skole er en offentlig barneskole på Ullern i Oslo bygget i 1921. Skolen ligger et lite stykke nord for Bestum. Skolebygningen fra 1921 er tegnet av arkitektene Morgenstierne & Eide.
Skolen har rundt 550 elever. I 2008/2009 var skolen under utvidelse/ombygging, og elevene var i byggeperioden plassert i paviljonger på Blokkajordet. Etter at arbeidene var avsluttet, ble skolen innviet på ny 10. juni 2010. I 2015 lagde skolen en egen sang som heter Bestumvenn.
Roma-traktaten
Roma-traktaten om opprettelse av Det europeiske økonomiske fellesskap (EEC/EØF), ble inngått 25. mars 1957 mellom Belgia, Nederland, Luxembourg, Frankrike, Italia og Vest-Tyskland, og trådte i kraft 1. januar 1958.
Ved Lisboa-traktaten i 2009 ble den omdøpt til Traktaten om Den europeiske unions virkemåte. Den utgjør sammen med Traktaten om Den europeiske union, som er den konsoliderte utgave av Maastricht-traktaten fra 1992, de grunnleggende rettsregler for samarbeidet om Den europeiske union.
Beskrivelse
Initiativtagere var ledende personer i Det europeiske kull- og stålfellesskap (EKSF) som ønsket en omfattende integrering av medlemslandenes økonomi (fellesmarkedet). Det gryende europeiske samarbeid var dermed blitt fordypet på en rekke områder, og ved Messinakonferensen 1955 ble den belgiske minister Paul-Henri Spaak utsett til leder av en forberedende komité som skulle utarbeide en rapport om hvordan man kunne etablere et indre europeisk marked.
Forslaget hadde to hovedelementer:
Fellesmarkedet ble innarbeidet Traktaten la grunnlaget for Det europeiske økonomiske fellesskap (EEC), som utviklet seg til dagens europeiske union.
Traktaten slår fast de grunnleggende prinsipper innen EU, blant annet prinsippet om de fire friheter, og gir hjemmel for EUs organer.
De fire friheter
De fire friheter er en alminnelig betegnelse for EUs mål om fri bevegelse av varer, tjenester, kapital og arbeidskraft i det indre markedet.
Roma-traktaten hadde tre hovedmål:
Roma-traktaten er blitt endret seks ganger, gjennom Brussel-traktaten (1965), Enhetsakten (1986), Maastricht-traktaten (1993), Amsterdamtraktaten (1999), Nice-traktaten (2003) og Lisboa-traktaten (2007).
Hensikten med fri bevegelse av varer, tjenester, kapital og arbeidskraft er å gjøre landene avhengig av hverandre. På den måten forsvinner begrunnelsen for å gå til krig.
Undertegnere
Traktatene ble signert av:
Yang Eun-hye
Yang Eun-hye (født 25. juli 1987) er en sørkoreansk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 14.-plass.
Tjøtta sovjetiske krigsgravplass
Tjøtta sovjetiske krigsgravplass, også kalt «Russerkirkegården», er en krigskirkegård som ligger på Nordøya på Tjøtta.
På kirkegården ble alle sovjetiske døde krigsfanger fra Nord-Norge under andre verdenskrig samlet i 1951 og gravlagt. På sørsiden av den sovjetiske krigskirkegården ligger gravene til de døde (sovjetiske, tyske og norske m.fl.) fra fange- og troppetransportskipet DS «Rigel»; denne gravplassen heter Tjøtta internasjonale krigskirkegård.
13 000 sovjetiske krigsfanger døde i Norge
Etter krigen ble om lag 13 000 sovjetiske krigsfanger funnet omkommet. De var spredt over hele landet, de fleste var gravlagt i terrenget i umiddelbar nærhet av fangeleirene. Flere steder var de omkomne gravlagt i store fellesgraver og i flere lag. Et betydelig antall døde ble funnet i ulendt terreng, uten vei, og ofte uten markering av gravene. De fleste omkomne sovjetere ble funnet i Nord-Norge. Likevel var det slik at mange var begravet på en mer verdig måte lokalt, enten det var på lokale kirkegårder eller nye vigslede gravplasser.
Enkelte døde jugoslaviske statsborgere ble også flyttet til Tjøtta sovjetiske krigsgravplass.
De ble gravlagt 2 eller 3 ganger
Alle de sovjetiske krigsfangene som døde under den andre verdenskrig i Nord-Norge ble gravlagt på vanlige kirkegårder rundt omkring i landet, men etter krigen, i 1951, bestemte de norske myndighetene at alle skulle flyttes og samles på en felles kirkegård på statens grunn på Tjøtta. Dette for å kunne ha bedre oppsyn med personer fra Sovjetunionen – disse ble ansett som potensielle spioner under den kalde krigen – som ønsket å besøke gravene. Kirkegården ble innviet 8. juli 1953 og har i en inngjerding en fellesgrav mot nord med 6 725 døde og 826 enkeltgraver mot sør. En bauta med stjerne i relieff er reist på plassen.
Etter flere år med opprustning ble krigskirkegården gjenåpnet i oktober 2016. Navnene til 4000 døde er funnet og navnene inngravert på bronseplater satt på muren rundt gravplassen.
Overføringen av gravene til Tjøtta kalles «Operasjon asfalt», angivelig fordi de døde ble fraktet i sekker kledt med asfalt.
Rigel-katastrofen
Rigel-katastrofen representerer i antall døde en av de store katastrofene under den andre verdenskrig. Fangeskipet «Rigel» var på tur sørover da britiske fly bombet skipet den 27. november 1944. I Narvik og Bodø hadde skipet tatt om bord 2248 russiske krigsfanger, 103 tyske fanger og også noen serbere, tsjekkere og nordmenn. I tillegg var det noen hundre mann tysk eskorte og norsk bemanning slik at man antar at det var 2838 mennesker om bord i transportskipet. Av disse døde 2457 mennesker, og dette er ett av de største skipsforlis i verden.
Forvaltningsmyndighet
Norske krigskirkegårder ble lenge forvaltet av Krigsgravtjenesten, men ansvaret for gravregister og annen dokumentasjon om krigsgravene er nå tillagt Falstadsenteret.
Cephalotaxus wilsoniana
Wilson's druetaks eller Cephalotaxus wilsoniana (latin: Cephalotaxus wilsoniana, eller Cephalotaxus sinensis var. wilsoniana), er en variant eller art av druetaksslekten som vokser bare på Taiwan. Treet blir 10-15 meter høyt og med en diameter på inntil 120 cm er det et kraftig, tettvokst tre. Bladene blir 2–7 cm lange, inntil 3–4 mm brede. Bladene er litt lengre og smalere enn på kinesisk druetaks (Cephalotaxus sinensis), som den kan vise seg å være en variant av.
Det er to varianter av kinesisk druetaks:
Friedrichsfelde Ost stasjon
Friedrichsfelde Ost stasjon er en S-Banestasjon i strøket Marzahn i bydelen Marzahn-Hellersdorf i Berlin. Den blir betjent av S-Bahntrafikk.
Den demokratiske republikken Kongos kvinnelandslag i fotball
Den demokratiske republikken Kongos kvinnelandslag i fotball representerer Den demokratiske republikken Kongo (fra nå av omtralt som Kongo, Republikken Kongo blir omtalt som Republikken Kongo) i internasjonal fotball.
Kongo deltok for første gang i mesterskapssammenheng med Afrikamesterskapet ved å kvalifisere seg på walkover til mesterskapet i 1998. Det gikk overraskende bra i mesterskapet. Kongo kom i gruppe med Nigeria, Marokko og Egypt. Kongo tapte mot Nigeria, men spilte uavgjort mot Marokko og vant mot Egypt, og kom videre på målforskjell til semifinalen. Der ble det stopp etter at Ghana slo dem 4-1. I bonsefinalen møtte de Kamerun, og greide uavgjort etter ekstraomganger og seier etter straffespark. Denne bronsemedaljen er landslagets største bedrift.
Kongo trakk seg fra kvalifiseringen til mesterskapet i 2000, og kom til andre kvalifiseringsrunde, der de tapte for Angola i mesterskapet i 2002. Kongo trakk seg igjen til kvalifiseringen til mesterskapet i 2004, noe som skapte en bisarr situasjon ettersom deres motstandere, Gabon også trakk seg. Ved å møte opp hadde en av dem automatisk kvalifisert seg. I stedet kom Mali med til mesterskapet som beste taper.
Nettopp Mali møtte Kongo igjen i gruppespillet i mesterskapet i 2006, som Kongo kvalifiserte seg til på bekostning av Zambia og Senegal. I tillegg til Mali, besto gruppen av Kamerun og Ghana. De to sistnevnte kom videre, på tross av at Kongo tok sitt eneste poeng ved å spille uavgjort mot Kamerun. Kongo kvalifiserte seg ikke til mesterskapet i 2008, ettersom de tapte andre kvalifiseringsrunde mot Republikken Kongo. Kongo tapte også kvalifiseringen til OL i 2008 mot Ghana.
Karl Theodor av Bayern
Karl Theodor av Bayern (født 10. desember 1724 ved Brussel, død 16. februar 1799 i München) var fra 31. desember 1742 kurfyrste av Pfalz, som Karl IV. Han nedla i 1784 forbud mot frimurerloger i sitt land - altså i Kurpffalz. Fra 30. desember 1777 var han også kurfyrste av Bayern, her som Karl II. Han var også hertug av Jülich og Berg. Karl Theodor tilhørte huset Pfalz-Sulzbach, en linje innen huset Wittelsbach. Hans etterfølger som kurfyrste, Maximilian I av Bayern, ble den første konge av Bayern.
Zhoukoudian
Zhoukoudian (kinesisk: 周口店, pinyin: Zhōukǒudiàn, Wade-Giles: Choukoutien) er et subdistrikt sørvest for Beijing i Kina. Et grottesystem i nærheten av byen har vært sted for mange arkeologiske oppdagelser, blant annet en av de eldste eksemplarer av homo erectus, kalt Pekingmennesket. Stedet er et av UNESCO-listede verdensarvsteder.
Sprekker i kalksteinen som inneholder levninger fra midtre pleistocen-era har avslørt rester av omkring 40 individer såvel som dyrerester og steinfliser og hakkeverktøy. De eldste er ca. 500 000 år gamle.
I den eldre steinalder ble stedet bosatt av homo sapiens, mennesket. Deres verktøy av bein og stein er også oppdaget i den øvre grotten.
Junín (region)
Junín (spansk: Región Junín; quechua: Hunin suyu) er en region i det sentrale Peru. Den grenser til Pasco i nord, til Ucayali og Cuzco i øst, til Ayacucho og Huancavelica i sør og til Lima (region) i vest. Regionhovedstaden er Huancayo.
Politisk inndeling
Regionen er delt inn i følgende 9 provinser, som igjen er delt inn i til sammen 123 distrikter.
Konklavet 1523
Konklavet 1523 ble innkalt etter pave Hadrian VIs død den 14. september 1523. Det var 45 kardinaler ved hans død, og 39 av dem gikk inn i konklavet 1. oktober samme år.
Etter 50 dager ble Giulio de'Medici valgt, og tok navnet Klemens VII.
Liste over Antigua og Barbudas generalguvernører
Liste over Antigua og Barbudas generalguvernører omfatter generalguvernørene i landet siden det ble selvstendig den 1. november 1981.
Koreansk druetaks
Koreansk druetaks (latin: Cephalotaxus koreana) er en art av druetaksslekten som vokser i Korea, nordøstlige Kina, og deler av Japan. Treet blir bare om lag 3 meter høyt og vokser sakte. Bladene blir 5 cm lange, inntil 4 mm brede. mange forskere mener at den er nært beslektet med Cephalotaxus harringtonia og med kinesisk druetaks (Cephalotaxus sinensis).
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.
A Ride for a Bride
A Ride for a Bride er en amerikansk stumfilm fra 1913 regissert av George Nichols.
Nyköpings län
Nyköpings län er et historisk svensk län og var ett av tre len i landskapet Södermanland. År 1683 ble de sammenført for å danne Södermanlands län.
De øvrige to lenene som var med i sammenslutningen var Eskilstunahus län og Gripsholms län.
Mona El-Hawary
Mona El-Hawary (født 3. november 1962) er en egyptisk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 17 i skeet.
Cachar (distrikt)
Cachar (assamesisk: কাছাৰ জিলা ) er et distrikt i den indiske delstaten Assam. Distriktets hovedstad er Silchar.
Demografi
Ved folketellingen i 2011 var det 1,736,319 innbyggere i distriktet, mot 1,444,921 i 2001. Den urbane befolkningen utgjør 18,20 % av befolkningen.
Barn i alderen 0 til 6 år utgjorde 14,22 % i 2011 mot 15,86 % i 2001. Antallet jenter i den alderen per tusen gutter er 955 i 2011 mot 961 i 2001.
Christin Ulrich
Christin Ulrich (født 19. september 1990) er en tysk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 13.-plass.
The Restless Spirit
The Restless Spirit er en amerikansk stumfilm fra 1913, regissert av Allan Dwan.
Chemnitz-Einsiedel
Einsiedel er den nest sørligste bydelen i byen Chemnitz i den sørlige delen av Fristaten Sachsen. Bydelen har et areal på 11 km², et folketall på 3 720 innbyggere (31. desember 2010) og en folketetthet på 337,6 innbyggere/km².
Einsiedel var tidligere en selvstendig kommune. Den ble innlemmet i Chemnitz den 1. januar 1997.
The Restless Spirit
Handling
Misfornøyd med ekteskapet sitt stikker en drømmer vekk fra hans tidligere liv. Han kollapser, og blir deretter oppdaget av en ung kvinne. Hun overbeviser ham om å returnere til familien hans. I forskjellige illusjoner ser mannen seg selv i tre forskjellige historier: i den første er han Napoléon Bonaparte. I den andre er han en ridder. I den tredje historien er han en sultan.
Men han dør i alle disse fortellingene. I mellomtiden er hans kone i ferd med å bli sendt ut i ørkenen, fordi hun nekter å gifte seg med en fremmed mann. Før dette kan skje kommer drømmeren endelig tilbake, og han kommanderer den fremmede mannen ut i ørkenen. Drømmeren blir igjen et elsket og respektert medlem av hjem-byen deres.